**KAIŠIADORIŲ JAUNIMO REIKALŲ TARYBOS**

**SUSIRINKIMO PROTOKOLAS**

2021-04-14 Nr.17

Susirinkimo vieta: nuotolinis susirinkimas per internetinę platformą „Zoom“.

Posėdžio pirmininkas – Robertas Šustavičius.

Susirinkimo sekretorė – Eglė Grendienė.

# Dalyvavo:

# Vytenis Tomkus,

# Robertas Šustavičius,

# Antanas Bernatonis,

# Giedrė Pavasarytė,

# Rugilė Grendaitė,

# Viktorija Kanapinskaitė,

# Emilija Grigaliūnaitė,

# Dainius Tamulevičius,

* Dovilė Lisauskienė,
* Giedrė Genevičienė,
* Ugnė Morkūnaitė.

DARBOTVARKĖ:

1. Dėl jaunimo centro pristatymo.
2. Dėl pastato IN QUBAS.
3. Dėl nusikalstamumo statistikos.
4. Dėl hakatono organizavimo.

1. SVARSTYTA. Jaunimo centro pristatymas.

Kaišiadorių rajono švietimo ir sporto paslaugų centro direktorius Dainius Tamulevičius pristato paruošiamuosius darbus, kuriuos pradėjo nuo spalio mėnesio. Šiuo metu statybininkai baigia taisyti po statybų pastebėtus defektus.

Jaunimo darbuotoja Dovilė Lisauskienė pristato būsimo jaunimo centro viziją. Jo pavadinimas bus „Mazgas“. Jaunimo centras bus atviras jaunimui, tinkamos darbo valandos (nuo 15 iki 20 val.), nemokamas įėjimas, savanoriškas dalyvavimas. Teikiamos socialinės ir psichologinės paslaugos. Papasakoja, kokie reikalavimai yra numatyti Lietuvos Respublikos socialinės apsaugos ir darbo ministro įsakyme „Dėl Atvirųjų jaunimo centrų ir atvirųjų jaunimo erdvių veiklos aprašo patvirtinimo“. Bendradarbiavimas jau vyksta su Visuomenės sveikatos biuru, Aivaru Jonyka, klubu „Visažiniukas“. Dovilė Lisauskienė pasakoja apie savo draugus, kurie padėjo sukurti pavadinimo „Mazgas“ logotipą, konsultavo interjero ir garso sistemos įrengimo klausimais.

Robertas Šustavičius klausia, ar tie žmonės, kurie pagelbėjo, patys atsiliepė ar jų ieškojo.

Dovilė Lisauskienė atsako, kad tai yra asmeniniai kontaktai.

Jaunimo reikalų tarybos pirmininkas sako, kad jo organizacija taip pat nori bendradarbiauti, ir klausia, ar jaunimo organizacijos bus priimamos į jaunimo centrą.

Dovilė Lisauskienė atsako, kad atskirų patalpų jaunimo organizacijoms nebus, bet veiklas sudėlioti galima. Visas lėšas investavo į didžiąją salę, todėl neliko lėšų jaunimo organizacijų spintelėms. Pinigų užteko stalams, o sėdmaišius siuva Faustinos mokykla.

Robertas Šustavičius sako, kad jaunimas ateis ir pats kurs veiklas, bet yra jaunimo centro tikslai.

Dovilė Lisauskienė atsako, kad vyresniesiems bus organizuojami mokymai. Jaunimas bus kviečiamas per socialinius tinklus, bus prašoma savanorio pagalbos.

Antanas Bernatonis klausia, ar jaunimo centras galėtų būti vieta, kur grįžęs jaunimas galėtų ateiti padirbti. Taip, bet reiktų atsižvelgti į tai, kad aplink jus bus kiti jaunuoliai, neturėsite atskiros darbo vietos. Gal laiką iki 15 val. būtų galima išnaudoti dirbantiems ir jaunoms mamoms. Antanas kalba apie „coworkingą“, nes tai galimybė pabendrauti dirbant.

Vytenis Tomkus nori patikslinti Antano klausimą Kadangi jaunimo centrui bus suteikti du aukštai, ar esate susiplanavę veiklas pagal aukštus. Buvo mintis, kad viena aukšte galėtų ramesnė vieta, kur rinktųsi jaunimo organizacijos, galėtų dirbti ne mokyklinio amžiaus jaunimas, o kitas aukštas būtų skirtas judesiui.

Dainius Tamulevičius atsako, kad būtų labai smagu, jei būtume visi gyvai susitikę. Pirmame aukšte yra trys patalpos ir tai bus veiksmo aukštas, antrame aukšte yra virtuvėlė, jame galėtų būti parodėlės ir turime dar vieną kabinetą. Su rūsiu yra didelė problema, nes ten yra drėgmės ir pelėsio problema. Jau ir dabar pelėsis matosi, tikimės, kad statybininkai dar viską pataisys. Patalpų nėra tiek daug, todėl su jaunimo organizacijomis gali būti sunkiau, o jaunimas, kuris norėtų dirbti, kai šalia vyksta žaidimai, tai tikrai nėra problemų. Būtų labai gerai viską pamatyti gyvai, nes viskas kitaip atrodo.

Dovilė Lisauskienė sako, kad grupiniam darbui bus naudojama antrame aukšte esanti didžioji salė. Eglė Grendienė papildo, kad mokymai galėtų vykti dar dviejose salėse. Dainius Tamulevičius sako, kad naudos visas erdves.

Antanas Bernatonis sako, kad galima būtų pritraukti jaunimą, kuris dirba Vilniuje, gerose kompanijose, dirbti čia.

Rugilė Grendaitė sako, kad mato jaunimo centrą kaip tą vietą, kur galėtų dirbti laisvai samdomi darbuotojai. Kitas klausimas – jūsų jaunimo centro bendro darbo vizija su Jaunimo reikalų taryba. Iš patirties matome, kad nėra efektyvu vykdyti veiklų po vieną, o Kaišiadorys nėra toks didelis rajonas. Koks bendradarbiavimas galėtų būti?

Dovilė Lisauskienė atsako, kad labai nori bendradarbiavimo, nusiųs savo telefoną visiems.

Antanas Bernatonis sako, kad, jei būtų didelis užimtumas, gal būtų galima turėti pajamų iš laisvai samdomų darbuotojų (freelancers), nes jis, norėdamas turėti darbinę erdvę, galėtų mokėti po 100 Eur ar 50 Eur per mėnesį. Dainius Tamulevičius sako, kad tokių vietų bus Turizmo ir verslo informacijos centrui priklausančiose patalpose.

Viktorija Kanapinskaitė sako, kad kol kas nėra tvarkos, kaip bus skiriamos tos patalpos. Vytenis Tomkus sako, kad tos patalpos skiriamos startuoliams, bet jų irgi nėra daug. Robertas Šustavičius klausia, kokia jaunimo centro kvadratūra. Dainius Tamulevičius atsako, kad be kino salės yra 238 kv. m. Į šią kvadratūrą neįeina rūsys.

Vytenis Tomkussako, kad rimtesnė veikla turbūt prasidės nuo rugsėjo, aišku, atsižvelgiant į karantino sąlygas.

Rugilė Grendaitė klausia, ar turite planą su kažkokiomis veiklomis. Dainius Tamulevičius atsako, kad dabar kaip tik yra kūrimo stadijoje.

2. SVARSTYTA. Pastatas IN QUBAS.

Robertas Šustavičius sako, kad pastate IN QUBAS (Gedimino g. 115 C) yra įrenginėjamas pabėgimo kambarys ir jau 70 proc. jau padaryta. COVID-19 projektui trukdo tik tiek, kad mokymai vyksta nuotoliniu būdu. Kartais girdisi kalbų, kad pastato pirmas aukštas bus kažkam atiduotas. Ir kiekvienais metais yra susiduriama su grėsme, kad pastatas ar kažkuris aukštas gali būti kažkam atiduotas. Kyla grėsmė, kad projektai gali ir neįvykti, nes nuolatos kalbama, kad patalpos gali būti perimtos ar turėtume su kažkuo dalintis. Projektai yra numatyti vykdyti visame pastate. Galbūt reikėtų padaryti projektų pristatymą Tarybos nariams.

Vytenis Tomkus ir Rugilė Grendaitė klausia, kam norima paimti šį pastatą. Buvo norima įkelti nakvynės namus. Dabar buvo kalbos apie neįgaliųjų organizacijų įkėlimą.

Meras patvirtina, kad tokių planų dabar tikrai nėra. Kol buvo matoma, kad pastate niekas nevyksta, tada ir buvo minčių įveiklinti tą pastatą, o dabar, kai vykdomi projektai, niekas neplanuoja kitų veiklų.

3. SVARSTYTA. Dėl nusikalstamumo statistikos.

Jaunimo reikalų koordinatorė Eglė Grendienė kreipiasi į merą ir Rugilę Grendaitė dėl nusikalstamumo duomenų, kurie skelbiami Informatikos ir ryšių departamento svetainėje. Kaip padaryti, kad rajono duomenys būtų atskirti nuo Pravieniškių pataisos namuose vykdomų nusikalstamų veikų. Kalbant apie jaunų šeimų pritraukimą į mūsų rajoną, labai nesmagu matyti, kad mūsų rajone 2020 m. pats didžiausias nusikalstamumas. Gal būtų galima techniškai šią problemą išspręsti?

Vytenis Tomkus sako, kad neseniai turėtoje policijos metinėje ataskaitoje kaip tik pabrėžiama, kad nusikalstamumas mažėja, sunkių visai nėra. Prašo atsiųsti nuorodą į tuos duomenis.

4. SVARSTYTA. Hakatono organizavimas.

Antanas Bernatonis sako, kad beliko paskutinis žingsnis – pats renginio organizavimas. Rugilė Grendaitė siūlo perkelti hakatono datą spalio 1, 2 ir 3 dienomis. Eglė Grendienė sako, kad tikriausiai reikia parengti tą bazinę informaciją, kurią teiksime rėmėjams, ir prašysime Viktorijos Kanapinskaitės pagalbos su verslo įmonėmis.

Rugilė Grendaitė sako, kad šitą žinutę parengs. Ji klausia, ar mes nurodom konkrečius klausimus, ties kuriais hakatono dalyviai turėtų dirbti, ar paliekame laisvą temą apie Kaišiadorių rajono ateitį? Gal Savivaldybė galėtų įvardyti problemas.

Antanas Bernatonis sako, kad galime įvardyti tam tikras problemas, pavyzdžiui, jaunų šeimų išvažiavimą iš Kaišiadorių. Vytenis Tomkus sako, kad temų gali būti įvairių, pradedant investuotojais, baigiant tvarkingu šunų vedžiojimu mieste. Yra įvairūs kultūriniai projektai, pavyzdžiui, A. Škėmos įamžinimas.

Rugilė Grendaitė siūlo pažiūrėti Vilniaus hakatono pavyzdį. Antanas Bernatonis sako, kad galima eiti per problemas, bet galima ir per viziją ir tada kalbame apie kelią kaip tos vizijos siekiame. Be abejo ir per tas problemas, kurios aktualios jau šiandien. Vytenis Tomkus pažymi, kad dar labai svarbus klausimas dėl jaunimo įtraukimo į renginius ir pačių renginių viešinimo.

Antanas Bernatonis siūlo įtraukti kuo daugiau savanorių. Eglė Grendienė siūlo į organizavimą įtraukti Emiliją Grigaliūnaitę. Rugilė Grendaitė sako, kad gali prisidėti Ugnė Morkūnaitė ir Vita Marija Jucevičiūtė.

Susirinkimo pirmininkas Robertas Šustavičius

Susirinkimo sekretorė Eglė Grendienė